ΓΡΑΠΤΗ ΕΡΩΤΗΣΗ E-0263/00

υποβολή: Christopher Heaton-Harris (PPE-DE) προς το Συμβούλιο

(8 Φεβρουαρίου 2000)

Θέμα: Προτεραιότητες της Πορτογαλικής Προεδρίας στον τομέα της εκπαίδευσης

Εις συνέχεια της δημοσιεύσεως του τεκμηριωμένου Προγράμματος της Πορτογαλικής Προεδρίας, θα μπορούσε να διευκρινίσει το Συμβούλιο τι ακριβώς εννοούσε με τον δεδηλωμένο στόχο «διερεύνηση της ιδέας μίας Ευρωπαϊκής διαστάσεως για την εκπαίδευση»;

Θα μπορούσε το Συμβούλιο να αναφέρει διεξοδικώς πώς προτείνει την επίτευξη αυτού του στόχου και, ακόμη ειδικότερα, ποιος θεωρεί ότι είναι ο ρόλος που πρέπει να διαδραματίσει τόσο η Επιτροπή όσο και τα επί μέρους κράτη μέλη;

Απάντηση

(13 Απριλίου 2000)

Με το πρόγραμμά της η Πορτογαλική Προεδρία έχει δηλώσει ότι «θα διερευνήσει την ιδέα μιας ευρωπαϊκής διάστασης στην παιδεία, τόσο με την ανταλλαγή ορθών εκπαιδευτικών πρακτικών, όσο και με την ανάλυση των προτάσεων που θαποβάλει η Επιτροπή».

Ταπάρχοντα κοινοτικά προγράμματα των τομέων της εκπαίδευσης και της κατάρτισης («Σωκράτης Β» και «Leonardo da Vinci B») συνιστούν το βασικό στοιχείο που συντελεί στην προώθηση της ευρωπαϊκής διάστασης στον τομέα της εκπαίδευσης. Κατά τηνπουργική διάσκεψη της 17ης και 18ης Μαρτίου, στη Λισαβώνα, όπου θα εγκαινιαστεί η νέα γενεά προγραμμάτων, θα εξαρθεί η σπουδαιότητα των προγραμμάτων αυτών τα οποία εξασφαλίζουν κινητικότητα και συνεργασία στο χώρο της Ευρωπαϊκής Ένωσης (και των συνδεδεμένων χωρών) προς όφελος της ευρωπαϊκής ιθαγένειας και της κοινής προσέγγισης των προβλημάτων κοινού ενδιαφέροντος. Ήδη, η Προεδρία διοργανώνει εμπράκτως και σειρά διαλέξεων για ποικίλα θέματα των τομέων της εκπαίδευσης και της κατάρτισης, όπως: διαμόρφωση αναλυτικών προγραμμάτων, «δια βίου μάθηση» κ.ο.κ.., τα οποία έχουν, όλα τους, εξαιρετική ευρωπαϊκή διάσταση και στα οποία τα επιμέρους κράτη μέλη έχουν να διαδραματίσουν ζωτικό ρόλο, με ανταλλαγές των καλύτερων πρακτικών, ειδικότερα.

Κατά το έκτακτο Ευρωπαϊκό Συμβούλιο της 22ας και 23ης Μαρτίου, στη Λισαβώνα, η Προεδρία προτίθεται να επιστήσει την προσοχή στο ρόλο της εκπαίδευσης και της κατάρτισης, όπως έχει διευκρινίσει και με το προπαρασκευαστικό έγγραφό της: «Απασχόληση, οικονομικές μεταρρυθμίσεις και κοινωνική συνοχή για μια Ευρώπη της καινοτομίας και των γνώσεων»(1), το οποίο αναφέρεται όχι μόνο τη συμβολή της παιδείας στις πολιτικές της απασχόλησης, αλλά και στην ενδεχόμενη κατάρτιση «Ευρωπαϊκού Χάρτη Βασικών Δεξιοτήτων».

Πέραν αυτών, η Προεδρίαπενθυμίζει ότι τα τρέχοντα προγράμματα εργασιών του Συμβουλίου και του Ευρωπαϊκού Κοινοβουλίου είναι σε μεγάλο βαθμό αφιερωμένα στην ενδυνάμωση της ευρωπαϊκής διάστασης της εκπαίδευσης, όπως στην πρόταση για την ανακήρυξη του 2001 ως ευρωπαϊκού έτους γλωσσών και στις προτεινόμενες συστάσεις για την κινητικότητα και την αξιολόγηση της ποιότητας στα σχολεία. Επίσης, η Προεδρία θα ήθελε να τονίσει ότι το πρόγραμμά της ευθυγραμμίζεται και συνεχίζει, σε μεγάλο βαθμό, τις προσπάθειες που ανελήφθησαν επί Φινλανδικής Προεδρίας για τους εξής πρωτίστως τομείς:«εκπαίδευση και κατάρτιση στις πολιτικές απασχόλησης», «εκπαίδευση και κατάρτισηψηλής ποιότητας» και «προώθηση της κινητικότητας», στους οποίους το Ψήφισμα του Συμβουλίου, της 17.12. 1999, «Πέρασμα στη νέα χιλιετία: ανάπτυξη νέων διαδικασιών εργασίας για την ευρωπαϊκή συνεργασία στον τομέα της εκπαίδευσης και της κατάρτισης»(2) έχει δώσει το προβάδισμα.

Θα πρέπει να επισημανθεί, τέλος, ότι η Προεδρία αδυνατεί να προδικάσει το ρόλο της Επιτροπής, οι εξουσίες της οποίας καθορίζονται στις Συνθήκες. Οι ερωτήσεις σχετικά με το ρόλο της Επιτροπής όσον αφορά την προώθηση της ευρωπαϊκής διάστασης στην εκπαίδευση πρέπει ναποβληθούν στην ίδια την Επιτροπή.

(1) Έγγρ. 5256/00.

(2) ΕΕ C 8 της 12.1.2000, σελ. 6.